<classify> SERIKALI inatarajia kutenga kiasi cha Sh bilioni 34 kupitia bajeti ya mwaka wa fedha 201920 kwa ajili ya malipo ya fi dia kwa wananchi wa maeneo ya Kisarawe, Kibaha Mjini, Vijijini, Chalinze na eneo la Kiluvya. Hayo yalibainishwa jijini jana na Naibu Waziri wa Nishati, Subira Mgalu wakati akijibu swali la Mbunge wa Kibaha Mjini, Sylvester Koka CCM.Alisema mradi wa umeme mkubwa wa msongo wa KVA 400 Kinyerezi kupitia Pwani, Morogoro, Singida na Arusha umechukua maeneo ya wananchi kwa muda mrefu bila fidia, Je, serikali ina mpango gani kuwalipa?. Akijibu swali hilo, Mgalu alisema wananchi hao watalipwa mara baada ya kukamilika kwa kazi ya kuhuisha upembuzi yakinifu ikiwa ni pamoja na gharama za mradi kwa kipande cha kutoka Kinyerezi hadi Chalinze.Alisema Sh bilioni 21.6 zinatakiwa kulipwa fidia kwa wananchi maeneo ya Halmashauri ya Kisarawe, Kibaha mjini, vijiji, Chalinze na Kiluvya na taratibu za uandaaji taarifa na majedwali ya malipo ya fidia zimekamilika. Tunaomba wananchi waendelee kuvuta subira wakati serikali inaendelea kukamilisha taratibu za malipo yao ya fidia,alisema. Serikali kupitia Tanesco inatekeleza mradi wa kusafirisha umeme wa msongo wa kilovoti 400 kutoka Kinyerezi na Rufiji, Pwani kupitia Chalizne hadi Dodoma.Alisema malengo ya mradi huo ni kuongeza upatikanaji wa umeme katika maeneo ya ukanda wa mashariki, kati na kaskazini mwa nchi kutoka kwenye mitambo ya kuzalisha umeme ya Kinyerezi na mradi wa Rufiji. Alieleza awamu ya kwanza ya upimaji njia na kutathimini mali za wananchi watakaopisha mradi Kibaha hadi Chalinze ilikamilika Desemba mwaka 2017 na kuidhinishwa na mthamini mkuu wa serikali Novemba mwaka jana.Serikali kupitia Tanesco Januari 2019 ilitangaza zabuni kumpata mtaalam mshauri kufanya upembuzi yakinifu ujenzi wa njia ya umeme wa msongo wa kilovoti 400 kutoka Rufiji hadi Chalinze na kuhuisha upembuzi yakinifu wa njia ya umeme wa msongo kilovoti 400 Kinyerezi - Chalinze,alisema.Alisema Sh bilioni 21.6 zinatakiwa kulipwa fidia kwa wananchi maeneo ya Halmashauri ya Kisarawe, Kibaha mjini, vijiji, Chalinze na Kiluvya na taratibu za uandaaji taarifa na majedwali ya malipo ya fidia zimekamilika.Aliuwa akijibu swali la nyongeza la Mbunge wa Kuteuliwa, Salma Kikwete aliyetaka kujua ni lini Tanesco italipa fidia wananchi wa Mkuranga, Kibiti na Kilwa ambao wanasubiri fidia kwa miaka mitatu. Mgalu alisema serikali inatakiwa kukutana na Tanesco ili kujua mpango wa kuhakikisha wanalipa fidia hizo ambapo mpaka sasa shirika hilo limeshatoa Sh bilioni 30 kati ya 50 zilizopangwa kutolewa kama fidia kwa wananchi.  <topic>: KITAIFA 